Lenovo

A Lenovo Group Limited (联想集团有限公司) kínai vállalat, a világ vezető személyi számítógép-gyártója. Az eladott darabszámokat illetően a 2012-es évben maga mögé utasította a korábbi világelső Hewlett-Packardot. A vállalatot 1984-ben alapította egy 11 tervezőmérnökből álló csapat – Legend néven – Pekingben Liu Chuanzhi vezetésével, de a tőzsdén 1988-ban jelent meg Hongkong székhellyel. 2005-ben a Lenovo megvette az IBM PC divízióját. Cégközpontjaik az amerikai Észak-Karolina állambeli Morrisville, a kínai Peking, valamint Szingapúr. A "Lenovo" mint név a „Le” (a Legendből) és a ,,Novo” (új) szavak összevonásából jött létre. A Lenovo az asztali számítógépeken és laptopokon kívül szervereket s kézi számítógépeket, képleolvasókat, és mobilkészülékeket is értékesít. A Lenovo egyéb információs technológiai termékekkel is foglalkozik és szerződéses gyártást is végez. FM365.com portálján keresztül internetelérést is kínál az ezzel nem rendelkező kínai állampolgároknak. Története Az IBM PC részleg megszerzése 2004 decemberében a Lenovo még viszonylag ismeretlen volt a Kínai Népköztársaságon kívül. Hirtelen azonban a címlapokra került a cég: bejelentette szándékát az IBM PC részlegének megvásárlására. A Lenovo ezzel a nyugati világ felé óhajtott terjeszkedni, miközben a világ 3. legnagyobb PC gyártójává válik. Ekkor egyébként már az ázsiai piac 25%-át uralta, ami jórészt annak köszönhető, hogy számítógépeit jó áron értékesíthette Lenovo fémjelzésű márkaboltjaiban, egész Kínában. Hogy kitűzött célját beteljesítse, a Lenovo 1.27 milliárd dollárt fizetett az IBM-nek, ebből 670 milliót pénz, további 600 milliót Lenovo részvények formájában. 2005. március 9-én az Amerikában Befektető Külföldi Cégekkel Foglalkozó Bizottság bejelentette, hogy felülvizsgálta és jóváhagyja az ügyletet, melynek végső mozzanataira 2005. május 3-án került sor, minek eredményeképpen a Lenovo a ThinkVision, ThinkPad, ThinkVantage, ThinkCentre, Aptiva, és a NetVista termékcsaládokkal bővült. Május elsején a Lenovo részvényei a következőképpen alakultak: 35,2% egyéni részvényes, 46,9%-a Legend Holdings Limited birtokában, és 19,9% IBM részvény. Legend-Lenovo-IBM Kronológia 80-as évek 1981: az IBM PC divízió (a továbbiakban IBM PCD), bemutatja első személyi számítógépét, az IBM PC-t. 1984: az IBM PCD bemutatja első hordozható számítógépét, az IBM Portable PC-t, tömege mintegy 14 kg. 30 000 dolláros kezdőtőkével, Liu Chuanzi vezetésével és 10 kollégájával megalakul az ,,Új Technológiai Fejlesztő” (New Technology Developer) névre hallgató részvénytársaság, amit a Kínai Tudományos Akadémia is támogatott. 1986: IBM PCD bemutatja első laptop computerét, a PC Convertible-t, melynek tömege kb 6 kg 1987 :az IBM PCD bemutatja a Personal System/2 személyi számítógépét. A Legend sikeresen bemutatja kínai karakterkészletét. 1988: a Legend Kínai karakterkészlet elnyeri a ,,nemzeti kutatásért és fejlesztésért” díjat a Kínai Népköztársaságtól. Megalakul a Legend Hong Kong. 1989: Beijing Legend Computer Csoport megalakulása 1990-es évek 1990: Piacra kerül az első Legend PC. Az eddigi ,,importáló ügynöki” szerep helyett saját Legend termékek, melyeket ugyancsak a Legend cég forgalmaz. A Legend PC-ket a Kínai Fáklya Program ratifikálta és jóváhagyta. 1992: az IBM PCD bemutatja ThinkPad sorozatot, melyet az iparban elsőként, 10,4”-es TFT képernyővel szerelték és TrackPoint egérrel. Mindeközben a Legend újraértelmezi az otthoni PC fogalmát és az 1 + 1 személyi PC-k betörnek a kínai piacra. 1993: a Legend belép a Pentium-korszakba, legyártja a Kínai Népköztársaság első 586-os PC-jét. A Legend létrehozza 1 + 1-es kereskedelmi hálózatát. 1994: az IBM PCD bemutatja az elektronikai ipar első beépített CD-ROM-mal rendelkező laptopját, ami a ThinkPad 755CD névre hallgatott. A Legend cég belép a Hong Kong-i Tőzsdébe. Hivatalosan létrejött a Legend business PC divízió. 1995: IBM PCD piacra hozza a “butterfly” billentyűzetet. A részleg floridai Boca Ratonból, Raleighbe (Észak-Karolina) költözik. A Legend cég bemutatja első saját szerverét. 1996: A Legend Kínában vezető piaci pozícióba kerül. Megjelenik az első Legend márkájú laptop. 1997: az IBM PCD az elektronikai iparban ismét először – bemutatja a DVD-ROM-mal szerelt ThinkPad 770-est. A Legend aláírja a Microsofttal az „Intellektuális Tulajdonról” (Intellectual Property Agreement) szóló megállapodást. Ez a legértékesebb megegyezés volt a kínai cég számára, és Kínának is akkortájt. Kijön az első Legend multifunkciós lézernyomtató. 1998: az IBM PCD piacra dobja a ThinkLight-ot, ami lehetővé teszi a billentyűzet megvilágítását, gyenge fényviszonyok közötti használatát. Legördül a futószalagról az 1.milliomodik Legend PC. Az Intel elnöke, Andy Grove részt vesz az ünnepségen, és elviszi a PC-t az Intel múzeuma számára. A Legend megalapítja az első Legend Shop-ot. 1999: az IBM PCD bemutatja a sub-notebookot, amely kevesebb mint 1.35 kg, szabványos portokkal, és olyan billentyűzettel, melynek mérete a normál billentyűzet 95%-a. A Lenovo bejelenti kilépését a kereskedelmi üzletágból. Az IBM PCD bemutatja első biztonsági chippel szerelt PC-jét. Eközben a Legend az Ázsia–Csendes-óceáni régió legfőbb PC eladójává vált. A Legend úttörő lépéseket tesz Internet PC-jével és a „one-touch-to-the-net” megoldással hozzájárul milliónyi kínai PC felhasználó jobb, könnyebb internet-hozzáférésehez. 2000-től napjainkig 2000: IBM PCD leszállítja 10 milliomodik Thinkpad notebookját. A Legend alapító részvényese a Hang Seng Index-nek – HK. A Legend bekerül a világ 10 legjobban szervezett PC értékesítő cégei közé. 2001: a beépített biztonsági chippel szerelt IBM notebookok megfelelnek az adatbiztonsággal kapcsolatos szabványokkal foglalkozó Trusted Computing Platform Alliance előírásainak. A Legend megválik a Hong Kongi Tőzsdén is jegyzett Digital China Co. Ltd-től. A Legend elnöke és vezérigazgatója Yuanqing Yang lesz. A cég előrukkol a „digitális otthon” koncepciójával és elindul a ,,kiegészítőkkel együttműködő PC” program. 2002: A Lenovo bejelenti a Sanmina-SCI-vel ,,közös forrás” programját. Debütál a DeepComp 1800-as szuperkompjúter, amely Kína első 1 000 GFLOP (lebegőpontos számolási művelet/ másodperc) teljesítményű gépe, a Népköztársaság leggyorsabb civil használatra szánt gépe és a világ 500 leggyorsabb gépeinek listáján a 43. helyezést éri el. Bejelentik a mobiltelefon-készülékek gyártását végző vállalkozás létrehozását, mellyel a Legend hivatalosan is belép a mobil üzletágba. 2003: A Lenovo piacra dobja új notebookját, melynek akkumulátora akár 11 órát is bír. Létrejön a ThinkCentre asztali PC-vonal, miközben a ThinkPad notebookok értékesítése eléri a 20 milliós darabszámot. 2004: 100 milliomodik Lenovo PC. A Lenovo hivatalos olimpiai partner lesz. Megkezdődik a “Yuanmeng” PC-k gyártása, mellyel a kis falvakban élő otthoni felhasználókat célozzák meg. Az IBM és a Lenovo között megállapodás születik arról, hogy a Lenovo átveszi az IBM Személyi számítógép divízióját, teljes PC üzlet ágát (az asztali számítógépet és notebookokat is beleértve) 2005: a Lenovo befejezi az IBM Személyi számítógép divíziójának teljes átvételét, melynek eredményeképp a Lenovo a világ 3. legnagyobb számítógépgyártó cégévé lépett elő. A Lenovo bejelenti 350 millió dolláros stratégiai befektetési alapját, melyet 3 saját tőkéjű cég kap: a Texas Pacific Group, a General Atlantic LLC és a Newbridge Capital LLC. Létrejön egy új kutatási központ a Research Triangle Park-ban. Megjelenik az X41 tablet PC sorozat és a Z60-as széria. A Lenovo új elnök-vezérigazgatójának William Ameliót nevezik ki. 2006: A Lenovo piacra dobja kétmagos processzorral ellátott notebookjait. A Lenovo a 2006-os torinói téli olimpiai játékok támogatója; 5000 PC-t, 350 szervert és 1000 laptopot biztosít számukra. Az első Lenovo márkájú termékek debütálnak világszerte – először Kínán kívül. 2008: A Lenovo licenc megállapodást köt az IBM-mel, melynek alapján lehetősége nyílik az az IBM System x (x86 alapú) szerverek OEM gyártására. Az új szerver termékcsaládot ThinkServer-eknek hívják. Indulásként 1 vagy 2 processzoros, torony vagy rackes kivitelben érhetők el. A megállapodás értelmében az eszközök hardverfelépítése azonos, azonban szoftver és szolgáltatás szinten már különböznek. A szerverek szervizelését 100%-ban a Lenovo szervizpartnerei látják el. Termékek A Lenovo termékei: Asztali számítógépek: ThinkCentre Hordozható számítógépek: Lenovo 3000, ThinkPad, és tablet PC-k Netbook hordozható számítógépek: IdeaPad S9e, S10e LCD és katódsugárcsöves monitorok: ThinkVision Grafikus munkaállomások: ThinkStation Szerverek: ThinkServer Garancia-kiterjesztések: ThinkPlus Tartozékok és kiegészítők Szponzori tevékenysége a sportok terén A Lenovo aktív szponzora napjaink világraszóló sportrendezvényeinek: A 2006-2007-es szezonban az NBA szponzora A 2006-os Torinói téli olimpiai partner szponzora A 2008-as Pekingi olimpia fő szponzora 2006-2008-ig a Magyar Olimpiai csapat Aranyfokozatú támogatója 2007-2008-ig a Forma1-es AT&T Williams Forma 1-es csapat támogatója 2009-ben a Vodafone McLaren Mercedes Formula–1-es csapat támogatója 2012-től az amerikai NFL (National Football Legaue) technológia partnere 2018-2019 a Scuderia Ferrari Formula–1-es csapat támogatója. 2018-tól a Ducati gyári MotoGP- csapatának támogatója, 2021-től névadó főszponzora. Biztonság Lenovo Accelerator A Duo Labs jelentette, hogy 2016 júniusáig a Lenovo még mindig bloatware-t installál a számítógépeire, ami biztonsági kockázatokhoz vezethet, amint a felhasználó bekapcsolja a készüléket. Lenovo azt javasolta, hogy a felhasználók töröljék le az alkalmazást. A Lenovo szerint az alkalmazást arra tervezték, hogy felgyorsítsa a Lenovo alkalmazások betöltését. Ez viszont egy közbeékelődéses támadásra felhasználható biztonsági rést hozott létre. Az amerikai tengerészgyalogság hálózatának biztonsági megsértése 2021 februárjában a Bloomberg Business arról számolt be, hogy az amerikai nyomozók 2008-ban megállapították, hogy az amerikai hadsereg iraki katonai egységei olyan Lenovo laptopokat használtak, melyekben a hardvert módosították. Egy 2010-es tanúvallomás szerint „nagy mennyiségű Lenovo laptopot adtak el az amerikai hadseregnek, melyek alaplapján egy olyan chip volt, ami rögzítette az összes adatot, melyet a laptopba bevittek, és azt visszaküldte Kínába.” Kapcsolódó szócikkek Notebook Compaq Dell Acer További információk Hivatalos weblap Lenovo Magyarország Az IBM és a Lenovo stratégiai együttműködése a PC gyártásban Yahoo! – Lenovo Group Limited Yahoo Company profilja "Looking at the Free Market, and Seeing Red" -NY Times Minden ami Lenovo – Linkgyűjtemény Jegyzetek